钦定古今图书集成/明伦汇编/氏族典/第282卷 > 汪汉卿
## 钦定古今图书集成/明伦汇编/氏族典/第282卷 > 汪汉卿

按《万姓统谱》：“汉卿字景良，黟人。宋户部侍郎纲之孙。
以祖荫中铨，主龙泉簿，历浙东运干，除知贵池县。归
元，除本县丞。考满赴京，值开馆修史，翰林、集贤两院
官交荐其才，授翰林院国史编修官、同知制诰，累转
翰林修撰。至大三年，以国子监丞承德郎致仕。为人
谦和乐易，博闻强记，笔扎尢精。在翰苑十年，凡中朝”
讨论典故，众人所不能识者，叩之应对不穷。卒，年八
十一。自号“菊友。”有诗文二十卷，名《养浩集》，藏于家。